மின் நின்ற சிலையன், வீரக் கவசத்தன், விசித்த வாளன், பொன் நின்ற வடிம்பின் வாளிப் புட்டிலன், புகையும் நெஞ்சன் 'நில்; நின்று காண்டி, யான் செய் நிலை' என, விரும்பி நேரா முன் நின்ற பின்வந்தோனை நோக்கினன், மொழியலுற்றான். 60 'நெறி கொள் மா தவர்க்கு, முன்னே நேர்ந்தனென்; "நிருதர் ஆவி பறிக்குவென் யானே" என்னும் பழமொழி பழுதுறாமே, வெறி கொள் பூங் குழலினாளை, வீரனே! வேண்டினேன் யான், குறிக்கொடு காத்தி; இன்னே கொல்வென்; இக் குழுவை' என்னா. 61